মাইক্রোসফটে এক হাজার কর্মী ছাঁটাই তালিকায় - কর্পোরেট
কর্পোরেট
মাইক্রোসফটে এক হাজার কর্মী ছাঁটাই তালিকায়
লিজা ফারহানা
5 মাস ago
মাইক্রোসফটের প্রায় হাজার খানেক কর্মী চাকরিচ্যুত হচ্ছেন বলে গুঞ্জন উঠেছে। টেক জায়ান্টটি তাদের বিক্রয় বিভাগে কিছু রদবদল আনতেই এ সিদ্ধান্ত নিয়েছে।১ জুলাই থেকে নতুন অর্থ বছর শুরু হয়েছে। এরই ধারাবাহিকতায় মাইক্রোসফট তাদের বিক্রয় ঢেলে সাজাতে চাচ্ছে। কারণ তারা এখন ক্লাউডভিত্তিক ব্যবসায় মনযোগ দিতে আগ্রহী।
মাইক্রোসফটের পুনর্গঠন প্রক্রিয়া সম্পর্কে জানেন এমন একজন কর্মকর্তার বরাত দিয়ে সংবাদ মাধ্যম টেক ক্রাঞ্চ জানিয়েছে, বিশ্বজুড়ে প্রায় হাজার খানেক কর্মী ছাঁটাই করা হবে।তবে জিডি নেটের রিপোর্ট অনুযায়ী মাইক্রোসফট কর্মী ছাঁটাই না করে তাদেরকে অন্যান্য বিভাগে নিয়োগ দিতে পারে।
যদিও এখন পর্যন্ত প্রতিষ্ঠানটির আর কোনো কর্মী এ বিষয়ে মুখ খুলতে রাজি হননি। মাইক্রোসফটও খবরটির সত্যতা নিশ্চিত করেনি।তবে মাইক্রোসফটের মুখপাত্র ইমেইলে এক বিবৃতি দিয়ে জানিয়েছেন, গ্রাহক ও ব্যবসায়িক অংশীদারদের ভালোর জন্যই প্রতিষ্ঠানটিতে কিছু পরিবর্তন আনা হচ্ছে।এর আগেও মাইক্রোসফট তাদের কর্মী ছাঁটাই করেছে। গত বছর ফোন হার্ডওয়্যার ও বিক্রয় দলে রদবদল আনতে তারা দুই হাজার ৮৫০ কর্মী ছাঁটাই করে ।
Comments
comments
Categories: সাম্প্রতিক খবর
Tags: মাইক্রোসফট
Leave a Comment
কর্পোরেট
Powered by WordPress
Back to top